LAUSUNTO

LAHDEN	
KÄRÄJÄOIKEUS

27.12.2006

C

'':',1"R Cå

Laamanni

Oikeusministeriö Oikeushallinto-osasto
PL 25
00023 VALTIONEUVOSTO
OIKEUSMINISTERIÖN LAUSUNTOPYYNTÖ 24.10.2006 OM 8/31/2005, OM011:00/2006

Landen käräjäoikeus kannattaa sitä riidattomien velkomusasioiden käsittelyn kehittämistä koskevassa työryhmämietinnössä otettua kantaa, että summaaristen asioiden käsittely säilytetään tuomioistuimissa. Kannatettavaa on myös näissä asioissa ehdotettu sähköisen asioinnin edistäminen ja lisääminen. Velallisen kuluvastuun pienentäminen puoltaa sitä työryhmän ehdotusta, että ulosottoa voidaan hakea suoraan perinnässä hankitulla velallisen suostumuksella.

Työryhmä on katsonut, että riidattomat velkomusasiat voitaisiin pitemmällä aikaperspektiivillä keskittää joihinkin käräjäoikeuksiin. Ajatus on kannatettava. Landen käräjäoikeus voisi olla yksi sanottuja asioita käsittelevä käräjäoikeus.

Työryhmän ehdottamaa postitiedoksiannon käyttöä Landen käräjäoikeus pitää ongelmallisena. Postitiedoksiannon käyttöön liittyy vastaajan oikeus-turvan kannalta arveluttavia piirteitä. Tältä osin käräjäoikeus viittaa työryhmämietintöön sisältyvään Tatu Leppäsen lausuntoon. Siinä tapauksessa, että virkakirjeellä tapahtuva tiedoksianto hyväksytään, tulee käräjäoikeuden mielestä täytäntöönpanon edellytyksiä muuttaa siten, että vasta lainvoimainen yksipuolinen tuomio eli sellainen, jonka takaisinsaantiaika on kulunut umpeen, voidaan panna täytäntöön. Joka tapauksessa hypoteekkikanteissa ja huoneenvuokrahäädöissä tulisi säilyttää todisteellinen tiedoksianto.

Tätä lausuntoa on käsitelty käräjäoikeuden johtoryhmässä, johon allekirjoittaneen lisäksi kuuluvat käräjätuomarit Juhani Kivihalme, Kari Penttilä ja Pirkko-Leena Koljonen.

Käyntiosoite	Postiosoite	Puhelin	010 36 47000	Sähköposti	Internet	
Rautatienkatu 2, Lahti	PL 3, 15101 Lahti	Telekopio 010 36 47175	lahti.ko@om.fi	www.oikeus.fi/ko/Lahti